Óraterv

**Iskola neve:** Debreceni Egyetem Kossuth Lajos Gyakorló Gimnáziuma és Általános Iskolája

**A pedagógus neve:** Dusa Erzsébet Diána

**Műveltségi terület:** könyvtárhasználat

**Tantárgy:** magyar nyelv és irodalom keretén belül könyvtárhasználati óra

**Időtartam:** 2 x 45 perc

**Osztály:** 8. c

**Az óra témája:** Szitakötő Magazinban (56. szám) Victor András: Mélyhűtött emberek? című cikke

**Az óra cél - és feladatrendszere:** A cikk feldolgozása, a szövegértés fejlesztése, a kézikönyvhasználat gyakorlása, szólás és közmondás irányított kikeresése, értelmezése, szókincsfejlesztés

**Az óra didaktikai feladatai:** a kézikönyvekről, azon belül az enciklopédiáról tanultak ismétlése, felidézése, alkalmazása, szólás és közmondás keresés gyakorlása, a logikus gondolkodás és a memória fejlesztése, az értő, hangos olvasás gyakorlása

**Tantárgyi kapcsolatok:** biológia, fizika

**Felhasznált források:** Szitakötő magazin 56. szám 15-17.oldal; O. Nagy Gábor Magyar szólások és közmondások, Magyar Larousse 2. kötet,

Szitakötő Program: Medveállatka [https://segedanyag.com/2021/12/01/medveallatka-23733 Utolsó letöltés dátuma 2022.01.19](https://segedanyag.com/2021/12/01/medveallatka-23733%20Utols%C3%B3%20let%C3%B6lt%C3%A9s%20d%C3%A1tuma%202022.01.19).

A medveállatka <https://www.mozaweb.hu/Search/global?search=medve%C3%A1llatka&view=grid&sort=grouped> Utolsó letöltés dátuma 2022. január 20.

Hogyan keressünk medveállatkát? https://youtu.be/DvPHtvZqfzA Utolsó letöltés dátuma 2022. január 20.

**Dátum:** Debrecen, 2022. január 20.

|  |  |  |  |  |  |
| --- | --- | --- | --- | --- | --- |
| **Idő** | **Az óra menete** | **Módszerek** | **Tanulói munkaformák** | **Eszközök** | **Megjegyzés** |
| ’15 ’5’5’5’15’5’20’10’35’’2 | 1. **RÁHANGOLÓDÁS**

Olvassuk el Victor András Mélyhűtött emberek című cikkét a Szitakötő Magazin 15 - 17. oldalán! 1. **JELENTÉSTEREMTÉS**

Osszuk részekre a szöveget! Milyen kulcsszavakat tudtok kiemelni? Rakjuk a táblán sorrendbe a cikk alapján a szókártyákat!Adjatok ti is egy címet az egyes bekezdéseknek!Innen csoportokban fogunk dolgozni, 4 csoportra lesz szükség, egy csoport 4 fős. Az asztalok között forogni fognak a csoportotok. Annak érdekében, hogy a csoportmunka hatékonyan működjön, a csoport tagjainak plusz feladatokat is el kell látniuk. Színcsíkok húzásával döntjük el, hogy kinek mi lesz a feladata. Egy csoportba minden színből kell egy. Húzzon mindenki egy színt és alkossatok csoportokat!Ha minden csoport megalakult elmondom a feladatokat.A piros szín az időmérő, a kék szín az eszközfelelős, a zöld szín a szóvivő, a sárga szín a csendfelelős lesz. A dolgotok egyértelmű. A kikészített könyv és egyéb eszköz mindig marad, a felszerelésetekkel ültök át a következő asztalhoz.1.asztal szövegértés2.asztal kézikönyvhasználat3.asztal szólások, közmondások4.asztal játékos feladatokÖsszesen tehát 4 feladat lesz, mind a 4 feladatot mindenki megoldja. Egy-egy feladatra kb. 5 percetek lesz. Kicsengetéskor kimentek szünetre, becsengő után folytatjuk a munkát. Így, ahogy most ültök az asztaloknál, kezdhetitek a munkát! Igyekezzetek, mert kb. 5 perc múlva csere lesz!kicsengőBecsengő után folytassátok a munkát! Még 5 percetek van az utolsó feladatra!1. **REFLEKTÁLÁS**

Ellenőrizzük le a feladatokat! Tegyetek le mindent a kezetekből, rakjatok rendet az asztalon!Javítószínest vegyetek a kézbe! Javítsátok a munkátokat!Az első feladat szövegértés volt, nézzük a válaszokat!A második feladat kézikönyvhasználat volt. Nézzük, sikerült e megtalálni mindent!A harmadik feladat az O. Nagy Gábor szólások és közmondások könyvével kapcsolatos volt. A negyedik feladatnál játékos feladatokat kellett megoldanotok.Az óra végére érdekes videókat hoztam a medveállatkáról. Végül töltsétek ki a csoportmunka értékelő lapot! Az órai munka tanári értékeléseKérem a feladatlapokat, név legyen rajta!Pakoljatok rendet az asztalotokon!  | hangos olvasáslényegkiemeléskulcsszavak kiemelése időrend csoportalkotástanári közlésA csoporton belüli feladatok megbeszélése, a csoportmunka menetetanári közlésfilmnézéscsoportmunka értékelése és önértékeléstanári közlés | egyéni munkafrontális munkacsoportmunkacsoportmunkacsoportmunkafrontális munkajavítás: egyéni munkafrontális munkaegyéni munka | Szitakötő Magazin 56. sz.15.o.4 féle színcsík a létszámnak megfelelően1. asztal

Szitakötő Magazin+feladatlap1. asztal

Magyar Larousse 2. kötet + feladatlap1. asztal

O. Nagy Gábor Magyar szólások és közmondások + feladatlap4. asztal feladatlaplaptop, projektor, hangfalértékelő lap | minden tanulónál magazin vanszókártyák:- A tél hatása a természetre- A hűtő és a fagyasztó- A medveállatka- Az élelmiszerekhűtése, fagyasztása- Hűtés módszere az orvostudományban- Az emberek hibernálásaEhhez a videóhoz mozawebes hozzáférés kell: <https://www.mozaweb.hu/>Search/global?search=medve%C3%A1llatka&view=grid&sort=grouped és/vagyEz youtube videó:Hogyan keressünk medveállatkát?https://youtu.be/DvPHtvZqfzA |

**Szitakötő Magazin 56. szám, tél**

**Victor András: Mélyhűtött emberek? 15-17.o.**

1. **csoport**

**Szövegértés**

**A** **MEDVEÁLLATKA**

1. Gyűjtsd ki a cikkből, hogy mi mindent tudtál meg a medveállatkáról!
2. Hasonlítsd össze a medveállatkát és a medvét! (Hasonlóságok, különbségek stb.)
3. Mit gondolsz, miért éppen ezt a nevet kapta a medveállatka? Német felfedezője kleiner Wasserbär-nak (kis vízi medve) nevezte, angolul water bear (vízi medve) vagy moss piglet (moha malac) a neve. Vajon miért?
4. Nézd meg alaposan a medveállatkát a Szitakötő magazinban és találj ki neki másik nevet! Ha egy tudományos-fantasztikus filmben szerepelne, mit gondolsz, mi mindre lenne még képes? Gonosz vagy jó szereplő lenne?
5. Mi a hibernálás? Honnan ered a szó?
6. Hibernálhat-e az ember? Miért?
7. Mit tartottál a legérdekesebb új információnak a szövegben?

**Szitakötő Magazin 56. szám, tél**

**Victor András: Mélyhűtött emberek? 15-17.o.**

1. **csoport**

**kézikönyv használat**

Keressétek ki a Magyar Larousse enciklopédia 2. kötetéből a ***hibernáció*** címszót! Írjátok ki a címszó pontos adatait!

 Hányadik oldal, hányadik hasáb, hányadik címszó?

Hány jelentése van a címszónak?

Mi a jelölése a jelentéseknek?

Mit jelentenek a rövidítések?

[nk:lat]:

 fn:

Áll:

Orvos:

A szócikk segítségével válaszolj! Mi a hipotermia?

Írj egy mondatot a hibernáció címszóval!

A kézikönyvek melyik típusába tartozik ez a könyv?

Azon belül általános vagy szak? Indokold döntésedet!

**Szitakötő Magazin 56. szám tél**

**Victor András: Mélyhűtött emberek? 15-17.o.**

**3. csoport**

**O. Nagy Gábor: Magyar szólások és közmondások könyvének használata**

O. Nagy Gábor Magyar szólások és közmondások könyvében keresd meg az adatokat!

Ki a szerző?

Mi a címe a könyvnek?

Ki illusztrálta?

Melyik évben volt az 1. kiadása?

Mi a címe a 7-25. oldalon lévő résznek?

Mi a címe a 26-28. oldalon lévő résznek?

Ez után mit található?

A 737. oldaltól mit találunk a könyvben?

**Mit jelent?**

Kapós, mint télen a szalmakalap =

Mi volt a kulcsszó azaz melyik címszó alatt találtad meg?

Mit jelent ez a rövidítés: Vö=

Vö: k308 Keresd meg és írd ki ezt a szólást is!

**Szitakötő Magazin 56. szám, tél**

**Victor András: Mélyhűtött emberek? 15-17.o.**

**4. csoport**

**játékos feladatok**

**Igaz vagy hamis az állítás? Írj az állítások után I betűt, ha igaz, H betűt, ha hamis az állítás!**

A hűtés tartósít.

Celsius angol természettudós volt.

A görög krio szó jelentése ’fagy’.

A hibernálás latin szó felmelegedést jelent.

A medveállatka a -200 fokos fagyasztást is túléli.

Friss zöldséget, gyümölcsöt jó betenni a fagyasztóba.



**KVÍZ**

**A cikk szövege alapján húzd alá a helyes választ!**

Melyik állatra igaz a leírás? Fél mm-es, vizes környezetben él, ellenálló, a fagyasztást is bírja

hód mormota medveállatka mókus vidra

Hány fok van egy általános háztartási hűtőben?

15 ˚C 5 ˚C 0 ˚C -5 ˚C

Mit jelent a hibernálás szó?

felmelegítés lehűlés altatás bekenés

Mit jelent a görög krio szó?

jég hó fagy hűtő

Mennyi a víz fagyáspontja?

0 ˚C -40 ˚C 5 ˚C -18 ˚C

Ha az ember testhőmérséklete lehűl 25 ˚C-ra akkor…

 a szíve felmondja a szolgálatot, és meghal nagyon fázik elalszik, elájul

**Írjatok egy ÖTSOROST a hibernálás szóval!**

1. sor a téma egyszavas leírása (főnév)
2. sor a téma 2 szavas leírása (2 melléknév)
3. sor a témához kapcsolódó cselekvést fejez ki (3 szó)
4. sor négy szavas mondat a témáról, vélemény, érzés, gondolat
5. sor az első sor egyszavas szinonimája

 **Csoportmunka értékelése**  **Értékelő neve:…………………………………**

1, Írd a csoporttársaid nevét a számok mellé! (Pl.: társ1-Kovács János)

2, Értékeld magad! Írd az állítás mellé a véleményeddel egyező pontot! (Pl.: Lehet rá számítani csoportmunkában – 5(teljesen egyetértek)

3,Értékeld társaidat! Írd az állítás mellé a véleményeddel egyező pontot (Pl.: Lehet rá számítani csoportmunkában – 5(teljesen egyetértek)

4, Add össze a végeredményt és átlagod!

|  |  |  |  |  |
| --- | --- | --- | --- | --- |
| **5 Teljesen egyetértek, 4 egyetértek, 3 némileg egyetértek, 2 nem értek egyet, 1 egyáltalán nem értek egyet**  | társ 1.  | társ 2.  | társ3.  | társ 4.  |
| Lehetett rá számítani a csoportmunkában  |
| Elfogadta a ráosztott feladatot  |
| Ötletekkel, gondolatokkal járult hozzá a csoport munkájához  |
| Befejezte a ráosztott feladatot időben  |
| Segített a csoporttársainak amikor szükségük volt rá  |
| pontosan dolgozott  |
| Jól együttműködött a csoport tagjaival  |
| mindent összevetve hasznos tagja volt a csoportnak  |
| Önértékelés |
| végeredmény  |